**147 sekundi za Keniju**

**PRIJAVA ZA POSEBNU REKTOROVU NAGRADU**

**Sažetak inicijative:**

Tragičnim napadom na akademsku zajednicu 2. travnja 2015. godine u Keniji je ubijeno 147 studenata na sveučilišnom kampusu u Garissi.  Europu je dva tjedna ranije, 24. ožujka potresla smrt 150 putnika leta 9525, namjerno srušenog u francuskim Alpama. Tom prilikom stradali su pretežno Europljani, državljani Njemačke i Španjolske. Ova dva događaja drastično su se razlikovala po odjeku u javnosti.

Točno dva tjedna nakon tog prešućenog događaja, inicijativom “147 sekundi za Keniju” hrvatska studentska zajednica solidarizirala se sa obiteljima žrtava i skrenula pozornost na tragediju i studentske žrtve terorizma. Cilj inicijative bio je senzibilizirati hrvatsku i međunarodnu javnost i potaknuti na širu raspravu civilnog sektora, javnih institucija i akademske zajednice o događaju u Keniji i kontekstu sukoba u kojemu se tragedija dogodila.

Tog četvrtka, 16. travnja u 14 sati i sedam minuta, 147 studenata leglo na površinu ispred Hrvatskog narodnog kazališta i ostati nepomično 147 sekundi. Prema procjeni organizatora dodatnih dvjestotinjak studenata i građana Grada Zagreba. Šime Strikoman, renomirani hrvatski fotograf, inicijativu studenata ovjekovječi je milenijskom fotografijom koja je zajedno sa studentskim manifestom obišla svijet.

**Odjek u javnosti:**

Inicijativu studenata Sveučilišta u Zagrebu, koordinirano su podržala predstavnička tijela studenata iz 39 država članica Europske studentske unije zbog čega je glas hrvatskih studenata prerastao u zajedničku poruku solidarnosti europske akademske zajednice. Bez iznimke ili posebnog isticana, inicijativu su podržala sveučilišta iz inozemstva, institucije hrvatske države, hrvatski zastupnici u EU parlamentu i institucije Europske unije.

Širi javni interes inicijative prepoznali su domaći i strani mediji. Dvije od tri televizijske kuće sa nacionalnom pokrivenošću uživo su prenosile performans ispred Hrvatskog narodnog kazališta, a sve tri su inicijativi posvetile minute središnjih informativnih emisija. Medijski prostor svih domaćih internetskih portala i radio postaja s nacionalnom pokrivenošću popratio je događaj.

Medijske agencije u inozemstvu također u prenijele informaciju o inicijativi napominjući da se radi o studentima Sveučilišta u Zagrebu. Posebno se izdvajaju medijske agencije iz regije te Francuski AFP kao i medijski servisi iz Afrike. Posebnu vrijednost inicijativi pruža činjenica da su kolege studenti u Keniji i obitelji ubijenih, kojima je primarno i usmjerena poruka, imali priliku vidjeti da njihova tragedija nije zaboravljena. Naime, preko portala kenya-today i televizijske kuće Citizen TV Kenya, informacija o inicijativi prenesena je upravo njima.

Reakcije su homogeno pozitive, a odnose se na zahvalu i ukazivanje na studente Sveučilišta u Zagrebu kao primjera solidarnosti koje nedostaje u svijetu.

**Sudionici organizacije inicijative „147 sekundi za Keniju“**

1. *Vedran Bukvić,* Ekonomski fakultet
2. *Martin Ivanković,* Kineziološki fakultet
3. *Petar Labrović*, Prirodoslovno matematički fakultet
4. *Mario Mašić*, Medicinski fakultet
5. *Anamarija Mitar,* Fakultet kemijskog inženjerstva i tehnologije
6. *Gabrijela Mitar,* Prehrambeno-biotehnološki fakultet
7. *Josip Papak,* Hrvatski studiji
8. *Ana Sikavica,* Akademija dramske umjetnosti
9. *Mate Vukšić,* Fakultet političkih znanosti
10. *Pietro Boban,* Akademija likovnih umjetnosti

**Opravdanje kandidature za posebnu dekanovu nagradu:**

1. promocija ugleda Sveučilišta u Zagrebu, njegovih studenata i djelatnika među širom međunarodnom zajednicom
2. iskazane organizacijske kompetencije
3. senzibiliziranje i harmonizacija šire domaće i međunarodne javnosti